|  |  |
| --- | --- |
|  | REPUBLIKA HRVATSKA |
|  |  **KOPRIVNIČKO - KRIŽEVAČKA ŽUPANIJA** ŽupanKLASA: 080-01/13-01/20URBROJ: 2137/01-02/01-13-1Koprivnica, 16. rujna 2013. |

**PREDSJEDNIKU I VIJEĆNICIMA**

 **Županijske skupštine**

 **Koprivničko-križevačke županije**

**PREDMET:** Rješenje o izmjeni Rješenja o osnivanju i imenovanju predsjednika/predsjednice i članova/članica Povjerenstva za ravnopravnost spolova

 Na temelju članka 48. Zakona o lokalnoj i područnoj (regionalnoj) samoupravi (Narodne novine“ broj 33/01., 60/01., 129/05., 109/07., 125/08., 36/09., 150/11., 144/12. i 19/13.- pročišćeni tekst) podnosim Županijskoj skupštini Koprivničko-križevačke županije Rješenje o izmjeni Rješenja o osnivanju i imenovanju predsjednika/predsjednice i članova/članica Povjerenstva za ravnopravnost spolova.

Za izvjestitelja u radnim tijelima imenuje se Marina Horvat Pavlic, pročelnica Stručne službe Koprivničko-križevačke županije.

S poštovanjem,

ŽUPAN:

 Darko Koren, ing. građ.

 Na temelju članka 28. Zakona o ravnopravnosti spolova („Narodne novine“ broj 82/08.) i članka 37. Statuta Koprivničko-križevačke županije („Službeni glasnik Koprivničko-križevačke županije“ broj 7/13.) te u vezi s Nacionalnom politikom za ravnopravnost spolova za razdoblje od 2011. do 2015. godine („Narodne novine“ broj 88/11.), Županijska skupština Koprivničko-križevačke županije na sjednici održanoj 2013. donijela je

RJEŠENJE

o izmjeni Rješenja o osnivanju i imenovanju

predsjednika/predsjednice i članova/članica Povjerenstva za ravnopravnost spolova

I.

 U Rješenju o izmjeni Rješenja o osnivanju i imenovanju predsjednika/predsjednice i članova/članica Povjerenstva za ravnopravnost spolova („Službeni glasnik Koprivničko-križevačke županije“ broj 10/07. i 12/09.) točka IV. mijenja se i glasi:

 „Razrješuju se dosadašnji predsjednica i član/članice Povjerenstva za ravnopravnost spolova.

 U novi saziv Povjerenstva imenuje se:

1. Verica Rupčić iz Đurđevca, za predsjednicu,
2. Franjo Husinec iz Križevaca, za člana,
3. Miroslav Kovačić iz Kalinovca, za člana,
4. Gordana Međimorec iz Križevaca, za članicu,
5. Marija Mlinarić iz Đurđevca, za članicu,
6. Ivanka Perić Novak iz Koprivnice, za članicu,
7. Vesna Peršić Kovač iz Koprivnice, za članicu,
8. Ankica Plečić iz Podravskih Sesveta, za članicu,
9. Petra Rožmarić iz Koprivnice, za članicu.

 Mandat predsjednici i članovima/članicama novog saziva Povjerenstva za ravnopravnost spolova traje četiri godine od dana imenovanja.

II.

 Ovo Rješenje objaviti će se u „Službenom glasniku Koprivničko-križevačke županije“.

ŽUPANIJSKA SKUPŠTINA

KOPRIVNIČKO-KRIŽEVAČKE ŽUPANIJE

KLASA: 080-01/13-01/20

URBROJ: 2137/1-02/01-13-2 PREDSJEDNIK:

Koprivnica, 2013. Damir Felak, dipl. ing.

O B R A Z L O Ž E N J E

 Zakon o ravnopravnosti spolova („Narodne novine“, broj 82/08.), (u daljnjem tekstu: Zakon) predvidio je potrebu osnivanja Povjerenstva za ravnopravnost spolova u svakoj jedinici područne (regionalne) samouprave. Županijska skupština Koprivničko-križevačke županije na 16. sjednici održanoj 4. listopada 2007. donijela je Rješenje o osnivanju i imenovanju predsjednika/predsjednice i članova/članica Povjerenstva za ravnopravnost spolova. Na 3. sjednici Županijske skupštine Koprivničko-križevačke županije 25. rujna 2009. doneseno je Rješenje o izmjeni Rješenja o osnivanju i imenovanju predsjednika/predsjednice i članova/članica Povjerenstva za ravnopravnost spolova.

 Sastav spomenutog radno-savjetodavnog tijela županijskih skupština propisan je Zakonom, tako da su u povjerenstvu zastupljeni članovi/članice predstavničkog tijela županije, koordinatori/ice u uredima državne uprave, predstavnici/ce nevladinih udruga te nezavisni stručnjaci/kinje.

 Budući da sadašnjem sazivu Povjerenstva za ravnopravnost spolova mandat istječe 25. rujna 2013., potrebno je imenovati novi sastav Povjerenstva za ravnopravnost spolova.

 Sukladno tome predlaže se Županijskoj skupštini donošenje Rješenja o izmjeni Rješenja o osnivanju i imenovanju predsjednika/predsjednice i članova/članica Povjerenstva za ravnopravnost spolova.

 STRUČNA SLUŽBA